- Cum de-l cunoști pe tipul ăsta? - E prima oară când ne-am văzut.
Puțin ciudat, știu.
Experimentele cu zgârieturi postmortem e o activitate de a treia întâlnire.
Nu, mă refeream la însoțitor. Ai spus că e un prieten de-al tău.
Frecventăm același chat despre apicultură.
Are o colecție impresionantă de caucaziene.
- O specie de albine. - Normal că asta e.
Asta e muncă importantă, Watson.
E crucială pentru munca mea de anchetator.
Acești indivizi fără nume s-au înțeles,
de aceea și-au donat trupurile pentru știință.
Acum ajută-mă să-l rostogolesc pe ăsta, să pot încerca o priză.
Am spus că poți să nu participi la aceste experimente.
Știu.
E greu de crezut că a fi într-un spital te face să te simți aiurea,
tu fiind un chirurg făcut de rușine și tot restul.
- N-am nimic, bine? - Ți-ai ținut brațele încrucișate
13 minute din cele 15 de când suntem aici.
E o poziție clasică de auto-consolare,
o încercare de a neutraliza semnalele de stres trimise de sistemul tău limbic.
Desigur, e posibil ca stresul tău
să fie subconștient, iar tu chiar crezi că totul e în regulă.
Dar dat fiind că ochii tăi fac ceea ce fac când minți,
mă îndoiesc sincer că așa stă situația.
- Nu mint. - Iar o faci.
Merg unde mergi și tu, ții minte? Confortul meu nu contează aici.
Dacă conta, nu aș fi cumpărat bilete la expoziția de la muzeu.
Da, prezintă noi exemple de armuri. Ar trebui să fie fascinant.
Stau cu ochii pe ceas. Dacă nu plecăm în 20 de minute, o să întârziem.
Mulțumesc, Bruce. Succes cu noul stup.
Cadavrul ăsta... când va fi autopsiat?
Nu va fi. Casa funerară îl va ridica în scurt timp. A murit cam acum 1 oră.
- Stop cardiac. - Da. De unde știi asta?
E un mic punct albastru pe capul pacientului, chiar sub linia părului.
E un tatuaj folosit la tratamentele cu radiații,
ceea ce înseamnă că pacientul avea cancer la creier.
Cheagurile de sânge sunt o complicație obișnuită.
A făcut un cheag, ceea ce a dus la embolie pulmonară, care a dus la stop cardiac.
Suntem de acord cu stopul cardiac.
În ce privește cum s-a întâmplat, ești complet pe dinafară.
- În ce salon era când a murit? - În 704.
Unde te duci?
Stopul cardiac a fost făcut să pară natural, dar a fost indus cu epinefrină.
Ai înțeles pe dos. Epinefrina e adrenalină. Se face în toate cazurile cardiace.
De-asta e perfect.
Mă scuzați. Bărbatul care a murit în camera asta...
era cineva cu el când s-a declanșat alarma?
Nu.
- Dle, în camera asta se face... - Oprește-te imediat din curățenie.
Nu mai atinge nimic altceva.
Cine ești?
Ar trebui să ai grijă de aia, înainte să alunece și să cadă.
Ce naiba e cu tine?
Ce zici să-mi explici ce se petrece, înainte ca el să se întoarcă?
Observă urma de pe degetul mortului. O poți identifica?
E ischemie. Țesut mort datorat comprimării vaselor de sânge din cot.
Cauzat probabil de epinefrina din brațul lui.
Dacă a primit epinefrină în timpul codului roșu, după ce inima i s-a oprit...
Nu ar fi avut timp să provoace ischemie.
Din câte pot spune, Watson, investigăm o crimă.
Sezonul 1, Episodul 5 ÎNGERUL MORȚII
Traducerea și adaptarea Little Badger
Sincronizare WEB-DL: www.titrari.ro
Dle, vă rog să deschideți ușa.
Ar trebui să-i lăsăm să intre. Le putem explica.
În timp ce le explicăm, ne vor distruge scena crimei.
Ajută-mă cu vechea ta meserie. Haide!
Asistenta a spus că victima era singură când i-a cedat inima,
dar epinefrina acționează rapid.
Cum a câștigat timp ucigașul nostru să scape,
înainte de declanșarea stopului cardiac?
Dacă a injectat epinefrina în perfuzie și apoi a scăzut rata de injectare,
ar fi avut cel puțin 10 minute înainte de declanșarea alarmei.
Se pare că e setată la 40 cmc pe oră.
Sunt doar fluide de bază... apă, dextroză.
Nu e nici un motiv să fie mai jos de 100 cmc.
- Cineva a încetinit perfuzia. - Atunci avem metoda.
- În regulă! Intrăm! - Sherlock, vor sparge ușa.
Da, așa nu ne mai deranjăm noi s-o deschidem.
Pot trece peste faptul că nu văd armurile la muzeu,
dar aș prefera să nu fiu arestată.
Intrăm!
Domnilor, poate unul dintre dvs să-mi arate biroul administratorului?
Asta e ridicol! Pierdem timp prețios!
Bucură-te că a ajuns aici căpitanul când a făcut-o. Ai fi putut ajunge la nebuni!
Sigur ai fi fost devastată.
Joanie?
Carrie, bună. Nu știam că lucrezi aici.
- A trecut un an și jumătate? - Ce mică e lumea!
Carrie, prietenul meu, Sherlock Holmes. Sherlock, aceasta e dr. Carrie Dwyer.
- Bună! - Am lucrat împreună.
E interesant că nu s-a referit la tine ca la prietenul ei.
Probabil pentru că greșești.
Îi spui pe nume, și totuși nu ați vorbit de un an și jumătate.
Ce anume v-a despărțit? Un bărbat? Slujba?
N-a ținut un mic flirt? Țin degetele încrucișate pentru ultima variantă.
Are o formă a sindromului Tourette.
Ai venit pentru postul de la cardio-toracic?
Nu, de fapt, am terminat cu medicina.
Am crezut că ai fost suspendată doar pentru câteva luni.
Așa e. Am decis să merg mai departe.
- Holmes... - Mă bucur că te-am văzut.
Da, și eu.
Holmes, dră Watson, acesta e dl Sanchez.
Administratorul, nu?
Adică tipul care încă nu e convins că nu ar trebui să te acuze
că te-ai baricadat într-una din camerele noastre.
Care e rolul tău aici? Faci chestii mari pentru tipul ăsta?
Sunt dr. Baldwin, șeful de Chirurgie.
Tu tratai bărbatul mort?
Nu, pregătirea pentru operație nu ține de departamentul meu.
În regulă. Uite cum va sta treaba. După ce-ți ceri scuze dlui Sanchez...
Scuze? L-am alertat că s-a comis o crimă în spitalul lui.
După ce-i ceri scuze dlui Sanchez,
el va elibera cadavrul legistului, și va permite accesul criminaliștilor.
Asta-i tot?
Ar trebui să te consideri norocos că scapi așa ieftin.
Avem nevoie de numele bărbatului mort, acces la dosarul său medical.
Ar fi o încălcare flagrantă a statutului HIPAA.
Ca să nu mai spun de confidențialitatea pacientului.
E mort. Crezi că-și face probleme cu confidențialitatea?
Holmes...
Nu-mi vine să cred că trebuie să-mi cer scuze unui împinge hârtii.
Ai fi preferat să te acuze? De ce ești așa grăbit?
Trebuie să găsim femeia.
Cea care i-a adus victimei cafeaua înainte să fie ucis.
Erau două pahare de cafea la gunoi.
Unul din ele avea ruj pe margine.
Evident, o femeie i-a adus cafea cu puțin timp înainte să moară.
- Crezi că ea l-a ucis? - E posibil.
Cel puțin ne-ar putea da un nume!
- Dar nu știm nimic despre ea. - Nu, dar Dave ar putea știi.
- Cine e Dave? - E dintr-un loc numit "Think Coffee".
Barmanul, Dave, își pune numele și numărul pe spate.
Din păcate, numărul e șters, așa că nu-l putem suna.
Va trebui să-l găsim la muncă.
De unde știi că Dave e barman, și nu client?
Chitanța spune că a plătit pentru două cafele mici,
iar ea a primit două mari.
Dave flirta.
Două cafele mici, foarte fierbinți,
două cafele cu frișcă.
Comenzile astea de cafea... Magna Carta era mai puțin complicată.
Destul de instructivă discuția ta cu fosta ta prietenă, Carrie.
Mi-ai permis să presupun că nu mai ai voie să practici medicina.
- Nu am. Mi-am lăsat licența să expire. - Dar asta a fost alegerea ta.
Nu mi-am dat seama cât de traumatizantă a fost pierderea pacientului tău.
Nu e ușor să renunți la o carieră care a necesitat 12 ani de pregătire.
E destul de greu să fii chirurg și să îngheți
de fiecare dată când cineva îți dă un bisturiu.
Nu mai am încredere în mine.
Ce pot face pentru voi?
Ajută-ne să returnăm asta proprietarului de drept.
Mi-am dat de multe ori numărul. Trebuie să fii în joc ca să câștigi, știi?
- Apropo de asta, pot să-ți ofer un ceai? - Nu, mersi.
Chitanța indică că a fost aici la 8:35 a.m., fiind dată cu un ruj roșu aprins.
Da, blonda. O bluză decoltată, fustă albă strâmtă, tocuri.
Și parfumul ei. Adică, de câte ori întâlnești un doctor sexy?
De unde știi că era doctor?
Purta un halat alb de laborator pe sub haină.
Dra Decoltată nu era doctor.
Normal că nu. Niciun doctor n-ar purta halatul alb în afara spitalului.
Nici nu ar purta haine care sar în ochi sau un parfum greu,
care ar putea declanșa pacientului un atac de astm, sau o sensibilitate chimică.
Totuși, halatul de laborator e un pic zăpăcitor.
De fapt, nu cred că este.
Firma asta are numai două magazine în New York,
deci avem șanse egale să ne găsim blonda aici.
Încearcă una singură.
Nu-mi vine să cred că Trent e mort.
- Cum de-l cunoașteați pe domnul... - Kelty, Trent Kelty. Am fost vecini.
Acum câteva luni mi-a spus că are probleme cu vederea.
Credea că are nevoie de o pereche nouă de ochelari. Atunci i-au găsit tumoarea.
După ce și-a pierdut complet vederea, l-am vizitat mai des.
Îi citeam secțiunea sportivă din "Post".
- Voi doi erați apropiați. - Sincer, îmi părea rău pentru el.
- Părea lucrul corect de făcut... - La cât ai plecat de la spital dimineață?
Puțin după 9:30. De ce?
Avem motive să credem că Kelty a decedat din alte cauze, nu unele naturale.
- Credeți că a fost ucis? - Mi-e teamă că sunt destul de sigur.
V-a văzut cineva plecând de la spital?
- Cineva din camera asistentelor? - Nu știu.
Vă pot da abonamentul meu la metrou.
Veți vedea la ce oră am luat trenul după ce am plecat.
Trent Kelty a murit pe la 10:30. Dacă ea a plecat la 9:30...
Prea devreme ca epinefrina să fi fost administrată.
N-ar putea fi ea ucigașul.
Mulțumesc. Vă puteți gândi la cineva care i-ar fi vrut răul dlui Kelty?
Un membru al familiei, iubita, un partener de afaceri.
Am început să-l vizitez pe Trent tocmai din cauză că era atât de singur.
Fără familie, nu prea avea prieteni...
Singura persoană cu care mai vorbea era acest doctor care obișnuia să vină seara.
- Doctorul său îl vizita noaptea? - Nu oncologul, alt doctor de la spital.
Vorbeau despre cancerul lui, cum să se descurce cu durerea.
Părea să-l ajute pe Trent să facă față la ce urma să vină.
- Era în fază terminală? - Mai avea câteva luni de trăit.
Nu știai?
Nu i-ai tăiat mâncarea în dimineața asta, nu?
Clătita? Nu, era așa când am ajuns acolo. De ce?
Cine a tăiat micul dejun al lui Kelty s-a întors după plecarea ei și l-a ucis.
S-ar putea să avem o problemă mai mare decât omuciderea din dimineața asta.
Din cauza clătitelor?
Știi că nu-mi place să propun o teorie în formă incipientă,
înainte de a fi sigur de concluziile sale.
Spune-mi.
Știm că ucigașul lui Trent Kelty are ceva cunoștințe medicale.
Mai știm și că Trent a fost vizitat
aproape exclusiv de un bărbat care pretindea că e doctor,
un om care a tăiat mâncarea unui adult
în bucățele pentru copii.
- De ce ar face asta un ucigaș? - Reflectă o anume... mentalitate.
Aceea a unui individ care a avut grijă de nevoile lui Trent,
nu din empatie, ci pentru că tânjea după dependența lui.
Iar această mentalitate, în schimb, reflectă un anume tip de ucigaș.
Unul care alege victime care sunt bolnave și slabe,
unul ale cărui victime, crede el, sunt condamnate să moară.
Un om care e atras de cineva care mai are câteva luni de viață.
Cineva al cărui teren de vânătoare e într-un spital. De ce?
Pentru că îi asigură un număr nesfârșit de victime.
Vorbești despre un Înger al Morții.
Dacă am dreptate, Îngerii sunt prolifici, stăruitori.
Chiar dacă Trent Kelty a fost prima crimă a Îngerului nostru, nu va fi și ultima.
Un Înger al Morții aici?
Nu știu, avem oameni tare buni în consiliul de conducere. Cred că l-ar fi mirosit.
Momentan, e doar o teorie, dar până acum am avut dreptate legat de tot.
Autopsia a arătat că nivelul de epinefrină al lui Trent Kelty
era cu mult mai mare decât doza primită în timpul codului.
A fost ucis.
Îmi pare nespus de rău să aud asta.
Dacă va fi să dovedesc că cineva ucide pacienți aici, am nevoie de informații,
acces la toate dosarele medicale ale deceselor din spital,
și toate datele legate de provizia și folosința epinefrinei.
De ce vorbești cu mine? Sanchez se ocupă de toate dosarele.
Nu vorbesc cu el, pentru că știu că mă va refuza.
Am venit la tine pentru că ai zâmbit când am glumit de înălțimea lui azi dimineață.
Nu-l placi. Nu te condamn.
Ești și șeful unui departament foarte important, deci opinia ta are greutate.
Bine, vorbesc eu cu el.
Iar prin "vorbit", vreau să spun că-l voi amenința
că voi ține o conferință de presă pentru a-mi exprima preocuparea
legată de aparenta indiferență a acestui spital
la posibilitatea că un ucigaș ar putea să-i colinde coridoarele.
În câteva ore ar trebui să ai tot ce-ți trebuie.
Toate astea din cauză că ai făcut câteva glume.
Ceva noroc?
Norocul e un concept ofensator și respingător.
Ideea că există o forță în Univers
care întoarce evenimentele în favoarea sau împotriva ta, e ridicolă.
- Idioții se bazează pe noroc. - Deci ăsta ar fi un "nu".
Pune-mă la curent. Poate pot ajuta.
12 ani de antrenament, ții minte? Suntem în sala mea de comandă.
În ultimii 2 ani, la Chandler Memorial,
73 de pacienți grav bolnavi au murit în evenimente cardiace.
Sunt șanse ca unele să aibă motive naturale.
Oamenii bolnavi chiar au atacuri cardiace și mor.
Ceea ce înseamnă că unul, niciunul sau unii dintre ei
e posibil să fi căzut victimă aceleiași persoane care l-a ucis pe Kelty.
Dar fără victimele Îngerului, nu pot vedea un model,
iar fără un model, nu pot crea o listă de suspecți.
Bine, uită de potențialele victime. Să ne concentrăm pe arma crimei.
Epinefrina e greu de ascuns.
Chiar dacă ucigașul nostru a avut o rețetă din cauza unei alergii,
ar fi avut o cantitate foarte limitată. E mult mai probabil să...
O fi șutit din farmacia spitalului.
Deja am verificat dosarele. Farmacia a raportat
numai în două ocazii lipsa epinefrinei,
niciuna nu corespunde cu vreunul din cele 73 de evenimente cardiace.
Atunci, cărucioarele cu medicamente.
Sunt pline cu epinefrină, și de obicei nu sunt încuiate.
Cred că bazele de date sunt aici.
Bine... În 2011 epinefrina a lipsit din diferite cărucioare cu medicamente,
pe 6 ianuarie...
19 martie... 27 martie...
20 iunie... 28 octombrie.
E o cantitate corectă de medicamente care lipsesc,
fără ca cineva să se alarmeze, nu?
Spitalele își fac mai multe griji pentru oxicodonă
și alte opiacee care sunt vândute pe stradă.
Cu epinefrina nu e așa. Ești gata pentru 2012?
Bine... 17 februarie... 4 aprilie... 25 mai...
19 septembrie.
Fiecare dintre datele menționate corespund cu una dintre cele 73 de morți cardiace.
Dacă ai dreptate, a ucis 9 oameni.
Avem modelul. Acum, să ne găsim suspecții.
23 de suspecți sunt mulți...
Cât crezi că-i va lua detectivului Bell să-i interogheze?
Mult mai puțin decât i-ar fi luat să interogheze
vreo 2.000 de doctori și asistente de unde am început.
Am verificat fișele de pontaj să văd oamenii care lucrau în zilele crimelor,
apoi i-am eliminat pe cei care nu aveau acces la etajele unde au avut loc decesele.
Ai spus asistente. Kelty i-a spus vecinului că bărbatul care l-a vizitat era doctor.
Kelty era orb de la tumoare, ții minte?
Din câte știm noi, vizitatorul lui putea fi clovn de circ.
Începe tu... Eu mă întâlnesc cu Carrie la o cafea,
să vedem dacă ne poate îndruma spre ciudații spitalului.
Legat de ieri, m-a luat valul un pic.
Îmi cer scuze.
Nu-i nimic.
Nu ar trebui să fii într-o cameră de interogatoriu?
M-am gândit să încep de aici.
Cu mine? Vorbești serios? Ți-am dat acces la dosarele alea.
Un risc calculat. Modul perfect de a devia suspiciunea
în cazul în care aș fi primit acces.
- Bine. Dacă spui tu... - Până acum,
sunt sigur că ai realizat că 3 dintre cei 9 pacienți
despre care credem că au căzut victimă Îngerului erau ai tăi.
Coincidență?
De fapt... nu. Chiar deloc.
Din ce mi-ai spus, Îngerul ucide pacienții grav bolnavi.
Operez cazurile cele mai grave pe care le avem.
Totuși, meseria ta are o anume atitudine față de viață și moarte.
Mortalitatea ta crește anual.
Asta pentru că iau pacienți pe care nu-i ia altcineva.
Anul trecut, spitalul te-a obligat să nu mai faci o procedură experimentală
când ai atins o rată de eșec de 75%.
Inovația vine cu niște riscuri.
Procesele se numără printre ele.
Printre eșecurile tale au fost și două decese,
fiecare costând spitalul câteva milioane de dolari,
când familiile au intentat proces.
Înțeleg că ai avut o perioadă de probă neoficială de atunci...
Încă o greșeală, și zbori de la Chandler Memorial,
plus o recomandare de suspendare a licenței.
Poate ai început să ucizi pacienți pentru a pedepsi spitalul
pentru lipsa sa de credință.
Sau poate ai vrut să te simți iar ca Dumnezeu.
Chiar vrei să știi de ce nu sunt ucigașul pe care-l cauți?
Îngerul acesta, dacă există,
ucide oameni care au dureri.
E o misiune de compasiune. Eu sunt chirurg.
Genul meu preferat de pacient e cel inconștient pe o masă,
cu un tub vârât pe gât.
Ca să fiu sincer, nu mă interesează foarte tare dacă oamenii ăștia
au dureri sau nu.
Nu prea... mă afectează, și asta mă face excepțional în ceea ce fac.
Deci ești prea indiferent față de pacienții tăi pentru a fi Îngerul Morții.
Un alibi neașteptat.
Mai e și faptul că, în momentul în care dl Kelty a fost ucis...
ieri...
veneam cu trenul de acasă, din White Plains.
Dar trebuie să mă întorc la treabă, și...
se pare că și tu trebuie s-o faci.
Prietenul tău care lucrează cu poliția e sigur că e un Înger acolo?
"Sigur" e un cuvânt cam mare, dar modelul e destul de greu de negat.
Fir-ar! Trebuie să fug!
- Am un consult preoperator. - Bine.
Știi ceva? De ce nu vii cu mine? O să continui să mă gândesc la ciudați.
- Nu, mersi, așa e bine. - Hai! O să dureze numai câteva minute.
Bună, Morgan.
Aceasta e vechea mea prietenă, Joan Watson.
- Bună! - Salut!
Morgan e aici din cauza unei rupturi de ligament.
Să ghicesc! Jucătoare de fotbal, aripă dreaptă?
- Mijlocaș, de fapt. - Inima atacului... drăguț.
Bine. Poți îndoi genunchiul?
Și tu ești doctor?
Nu. Nu mai sunt.
Cum așa?
O să-ți ascult inima.
Mi-e teamă că sunt puțin confuz, detectiv.
Pentru că majoritatea oamenilor de care mă întrebi
nici măcar nu au fost pacienții mei.
Toți 9 au murit de evenimente cardiace pe tura ta.
9 oameni bolnavi au murit în spital.
Ai asistat la câteva din operațiile lor.
Da, sunt chirurg rezident... Sunt implicat în multe operații.
Lucrez de 29 de ore.
Nu am dormit, abia de am mâncat și mai am o oră de condus până acasă, deci...
Vă mai pot ajuta cu ceva?
Da, acest tip, James Romano, a avut cancer de pancreas.
Una din cele mai grave forme.
Știu, pentru că... asta a omorât-o pe bunica mea.
Uneori îmi doresc...
Îmi doresc să fi fost cineva acolo
care să aibă puterea de a... pune capăt durerii ei.
Crezi că cineva l-a ucis pe acest bărbat?
Și pe ceilalți pacienți?
Așa crede. De-asta încearcă să-ți câștige încrederea,
sugerându-ți că e de partea ta,
că el chiar ar înțelege pe cineva
care ar lua o viață din motive drepte.
Numai că-și pierde timpul. Ești liber să pleci.
Vrei să-mi spui de ce-ai făcut asta?
Pentru că e puțin probabil ca el să fie Îngerul nostru.
Tipul era agitat. Mai avea puțin și spunea tot.
Ai văzut cum tot bătea lanțul de chei?
Am văzut și cum s-a oprit din bătut când și-a dat seama
că singurul motiv pentru care a fost chemat aici a fost din cauza morții pacienților.
Brusc, era relaxat, iar bătaia s-a oprit.
Ceea ce înseamnă că... chiar dacă e un ciudat,
probabil că nu este ucigașul nostru.
Și dat fiind numărul de suspecți pe care-i avem de interogat...
Îl voi aduce pe următorul.
Mulțumesc de ajutor acolo. Era destul de speriată.
Sigur.
Scuze dacă e ciudat, dar am observat ceva acolo.
Erupții hemoragice sub unghia ei de la picior.
Da, e jucătoare de fotbal. Probabil s-a lovit la deget...
- Se întâmplă tot timpul. - Sau ar putea fi endocardită.
Joanie, haide! E o fetiță de 12 ani sănătoasă,
cu un genunchi cu probleme, nu cine știe ce drogat,
sau cineva cu un defect cardiac congenital.
Tocmai i-am verificat inima.
N-am auzit niciun murmur și nicio frecare.
Dacă are endocardită, ar putea muri în timpul operației.
Te rog, pentru siguranță, fă-i o ecocardiogramă.
Și mai spune că a terminat cu medicina...
Bine.
Voi comanda o ecocardiogramă, pentru siguranță.
Tu și Bell chiar v-ați mișcat cu interviurile alea.
Asta se întâmplă când nu poți găsi o pistă solidă.
N-a sărit nimeni la tine?
Ce zici de prietena ta? Îți vine în cap vreo ciudățenie?
Am avut dreptate mai devreme, nu? Erați apropiate, dar nu mai sunteți.
După moartea pacientului meu,
am pierdut legătura cu mulți dintre prietenii din spital.
Era dificil să fiu în preajma lor.
Carrie nu a înțeles. Că vorbeam de lup!
- Vești proaste? - Bune, de fapt.
Am întâlnit azi una din pacientele lui Carrie.
Credeam că s-ar putea să aibă endocardită.
Am rugat-o să facă un test. S-a dovedit că m-am înșelat.
- Ești dezamăgită. - Normal că nu sunt.
Nu, nu ai vrut ca pacienta să fie bolnavă, dar ai vrut să ai dreptate.
- Ești sigură că n-ai fost? - Să fiu sigură că ce?
Că ai dreptate. Testul ăsta pe care l-a făcut...
e testul standard pentru endocardită?
- E absolut decisiv? - Nu, dar în majoritatea cazurilor...
Lasă majoritatea cazurilor. Care a fost primul tău instinct când ai văzut pacienta?
- Că are endocardită. - Atunci mergi pe varianta asta.
Mii de studii au arătat că primul instinct e de obicei cel corect.
Ce e?
- Ce este? - Mașina aia.
Cred că aparține unuia dintre suspecții mei, dr. Cahill.
Abțibildul cu râsul de pe bara de protecție...
se potrivește cu cel de la cheia lui de la mașină,
iar cheia lui de la mașină spune că avea un Nissan.
Bine, deci asta e mașina lui. Ce e cu ea?
Bell a crezut că era un suspect solid pentru Înger. Eu n-am fost de acord.
Chestia e că, acum 5 ore, dr. Cahill a terminat o tură de 30 de ore.
Spunea că merge acasă, să doarmă.
Legal, nu mai are voie să pună piciorul în spital decât peste 6 ore.
Când îmi terminam tura, nu știam cum să ies mai repede din spital.
Atunci ce mai caută mașina lui în parcare?
- Dr. Cahill, ne revedem. - Ce naiba e asta?
Ce credeți că faceți? Lăsați-mă în pace! E o greșeală!
- Îl examinam pe pacient! - Sherlock, nu cred că el e Îngerul.
În seringa aia nu e epinefrină. E goală.
E un dispozitiv de auto-administrare a analgezicelor. Dozează morfina.
De-asta era aici. Încerca să fure.
Deci, nu l-am prins pe Înger. Am prins un dependent.
Prostule!
Așa se explică ochii însângerați și ticurile.
Se datorează lipsei de somn. Probabil ar fi trebuit să știu.
Era un doctor care folosea morfină la slujbă și punea pacienții în pericol.
L-ai prins. Asta contează. De ce dai alea jos?
Pentru că nu mai sunt suspecți.
Punctul tău de vedere legat de dr. Cahill ar fi încurajator,
dacă problema sa cu drogurile nu are nimic de-a face
cu ucigașul care colindă acum spitalul.
Un ucigaș care e posibil să fie acum cu ochii pe o victimă.
Un ucigaș de care nu sunt mai aproape să-l identific față de azi dimineață.
Ai întâlnit 23 de oameni într-o singură zi. Poate ți-a scăpat ceva.
Am stat azi absorbind fiecare cuvânt, fiecare gest,
fiecare reacție involuntară a acestor 23 foști suspecți.
Dr. Cahill a fost singura întrerupere pe radar.
Poate nu singura întrerupere.
Toate victimele Îngerului erau în fază terminală...
exceptând una... ea.
Samantha Cropsey. A fost antepenultima victimă.
Era destul de bolnavă, fusese la terapie intensivă 2 săptămâni.
Da, dar uită-te în fișa ei: BAC.
Ăsta e by-pass aorto-coronarian.
Suferise o intervenție majoră, se recupera lent,
dar se recupera. Nu urma să moară.
De ce a făcut Îngerul o excepție în privința ei?
Căpitane?
Doctorul drogat pe care l-am îndepărtat azi din spital?
Vorbește. Mult.
S-a dovedit că s-ar putea să ne ajute să-l găsim totuși pe Înger.
Când ies din operație, sunt terminat și alert, în același timp.
Nu pot dormi fără morfină.
Nu, nu e ca și cum pacienții de la care o furi
nu au nevoie de ea pentru durerile îngrozitoare.
Vă spun asta pentru că vreau să vă ajut.
Atunci, ajută!
Spune-i ce mi-ai spus mie.
Acum câteva luni, m-am strecurat în camera unui pacient.
Un tip mai în vârstă, cancer de ficat în stadiu terminal. Știam că avea morfină.
Raymond Sutter, victima 7 a Îngerului.
După ce i-am luat morfina, m-am ascuns în baie ca să...
Cred că cuvintele pe care le cauți e "să mă injectez".
Și, când mă pregăteam să plec, mi-am dat seama că cineva intra în cameră.
I-ai văzut chipul?
M-am ascuns în baie în tot acest timp. Au vorbit cam o oră.
Nu am recunoscut vocea tipului,
dar era în mod sigur doctor, au vorbit mult de medicină.
Vorbeau despre starea lui Sutter?
Da, da. Doctorul îi explica cum cancerul îi oprește ficatul,
cum... toxinele îi vor invada treptat corpul.
Pe bune, i-a explicat totul tipului.
Am simțit că nu e prima oară când vorbeau despre asta.
Doctorul știa că pacientul nu prea mai are rude.
Iar în ziua următoare... a murit de atac de cord.
Nu m-am mai gândit la asta.
Doar că aveai nevoie de o sursă nouă pentru morfina ta.
Iar când tu și detectivul m-ați întrebat de Îngerul Morții,
m-a făcut să-mi pun întrebări.
N-am știut cum să vă spun ce am auzit,
fără a explica de ce eram în toaleta acelui pacient.
Nimic nu se compară cu prinderea pentru deșteptarea conștiinței.
Suntem iar în joc, Watson.
Dr. Cahill a descris un doctor care se aseamănă mult
cu cel descris de vecin, și care-l vizita pe Trent Kelty.
Vorbeștele cu victimele sale, le cunoaște înainte de a le ucide.
Finalmente, Îngerul nostru teoretic s-a dovedit real.
- Unde te duci? - Să mă uit prin dosarele spitalului.
S-ar putea ce cele spuse de dr. Cahill să le pună într-o nouă lumină.
- Ai acasă copii ale dosarelor. - Prefer să lucrez cu originalele.
Sunt mai detaliate, mai pline de substanță. Am avut dreptate legat de Înger, Watson.
Așa cum a spus un înțelept, "Primul instinct e, de obicei, cel bun."
Joanie, bună.
Fă-i o ecocardiografie transesofagiană lui Morgan înaintea operației.
Ecocardiografia ei a fost curată, așa cum mă așteptam. Nu are endocardită.
25% din cazuri nu apar la o ecocardiografie standard.
Pe lângă erupția hemoragică, e palidă.
Nu voi supune un copil de 12 ani
la un test dureros și invaziv doar pentru că ai tu o bănuială.
- Bine, știu că sar calul... - Da, o faci.
- Morgan e pacienta mea, nu a ta. - Bine, înțeleg.
Doar că... Instinctul îmi spune că, dacă o operezi, ar putea muri.
Va fi bine, Joan.
Eu o operez, nu tu.
Te aștept de o oră.
Am fost la spital să vorbesc cu Carrie despre pacienta ei.
- Ai reușit? - Am făcut ce am putut.
Eu, pe de altă parte, am făcut o descoperire importantă.
Formularul de consimțământ al Dariyei Ruseckas.
- A cincea victimă. - Privește mai atent.
Consimțământul standard pentru angiograma cu contrast. E procedura adecvată.
Uită-te la scris, sau, mai bine zis, "scrisuri".
Sunt două feluri diferite.
Dariya și-a trecut numele și a semnat, dar altcineva a completat restul.
Exact. Asistenta care și-a pus inițialele aici, A.J. Adică, Anichka Jones.
Jones, presupun că e numele după căsătorie,
pentru că "Anichka" e nume ucrainian.
Explică de ce a completat formularul pentru dra Ruseckas.
Pentru că dra Ruseckas, născută în Ucraina,
evident nu vorbea engleza destul de bine pentru a-l completa.
Bine.
Ucigașului îi plăcea să vorbească cu victimele sale,
repetat și pe o perioadă lungă.
A ajunge să-i cunoască era clar o parte a procesului.
Și putea să ajungă s-o cunoască numai dacă vorbea ucrainiana.
Trebuie doar să verificăm dosarele de personal pentru un doctor care o cunoaște.
Deja am făcut-o. Nu e niciunul.
Atunci de ce ești așa fericit?
Pentru că, dră Watson, așa cum bine știi,
nu toți doctorii rămân doctori.
Lipsa dvs de accent e impresionantă, dle Gura.
Mulțumesc. Am învățat engleza când eram mic.
Dacă te-aș întâlni pe stradă, nu aș ghici că te-ai născut în Ucraina.
Dar la muncă, instrumentele meseriei tale te dau de gol.
Căruțul tău de om de serviciu... ai decorat mânerul
cu cârpe albastre și galbene.
Din moment ce toate cârpele de curățenie erau albe,
am știut că materialul a fost ales în mod deliberat,
și, așa cum mi-am dat seama mai târziu,
sunt culorile reprezentative ale drapelului Ucrainei.
Apoi am scos dosarul tău și, undeva jos,
sub educație, ai trecut Universitatea Olesky.
Felicitări! Probabil cea mai bună școală de medicină din Ucraina.
Nu "probabil".
Da, am fost doctor în Ucraina.
Acum sunt om de serviciu.
De-asta sunt aici? E o problemă cum curăț podelele?
De fapt, ne-am gândit că ne-ai putea ajuta.
Recunoști vreunul din acești oameni?
Toți au fost pacienți în spital.
"Au fost" sunt cuvintele cheie.
Acum, toți sunt morți.
Credem că toți au fost... uciși.
Da, mi-aduc aminte de ei.
Mulți dintre acești pacienți erau foarte bolnavi.
- Chiar pe moarte. - Și e în regulă să fie uciși?
Când un pacient are dureri, moartea nu e o tragedie.
- E o eliberare. - Faci să sune atât de nobil.
Uciderea oamenilor fără apărare, și bolnavi.
Scuze. Tot nu înțeleg de ce vreți să vorbiți cu mine.
Avem un mandat, dle Gura.
Ți-am cercetat apartamentul în dimineața asta, cât erai la spital,
și am găsit... asta.
E o agendă, plină cu notițe medicale, scrise de tine.
Exclusiv despre acești 9 pacienți.
Și știm că tu ești cel care i-a ucis.
I-am eliberat.
I-am eliberat din închisoarea durerii în care se transformaseră corpurile lor.
I-am văzut...
I-am studiat...
Mi-am confirmat mie însumi că nu au șanse de recuperare,
că nu mai aveau de trăit
decât pentru oroarea morții.
Și am făcut ce trebuia făcut.
Le-am arătat milă.
Și Samantha Cropsey?
- Ce e cu ea? - Ea era mai bine.
Cum poți numi milă ceea ce i-ai făcut?
"Mai bine"?
Oamenii nu se fac mai bine după cancer cardiac metastazic.
Nu avea cancer. Se recupera după o operație de bypass.
Presiunea ei sanguină era mai bună, saturația în oxigen...
Nu. Greșești.
- I-au găsit ceva în inimă. - Ce s-a întâmplat?
Te-ai plictisit să aștepți să fie cineva destul de bolnav?
Durerea era atât de mare, că abia putea formula propoziții.
- Mă implora să fac durerea să dispară. - Avea toată viața în fața ei!
Nu! Era pe moarte.
Nu sunteți mai buni ca poliția din Ucraina sovietică,
inventând minciuni pentru a se potrivi adevărurilor voastre.
- Am terminat cu vorbitul. - Ai spus destul.
Holmes...
Bine lucrat! Preluăm noi de aici.
Ce? Ce este?
Spune adevărul sau măcar crede că ăsta e adevărul.
- Despre a fi Îngerul? - Despre starea Samanthei Cropsey.
E convins că suferea de cancer cardiac terminal.
Și mai e convins că i-a ajutat pe oamenii pe care i-a ucis.
E nebun! Ce te-ai aștepta?
Nu știu, dar nu asta.
Mă gândeam să mâncăm sushi în seara asta.
Salmonella, Vibrio parahaemolyticus, otrăvire cu mercur, Anisakis simplex:
toate sunt boli pe care le poți avea de la peștele crud. Anisakis, mai ales,
este un vierme care se poate îngropa în peretele intestinelui,
adesea fiind nevoie de operație pentru a-l îndepărta, dar, da, sushi sună bine.
De ce te mai uiți în dosarele alea? L-ai prins pe Înger.
Am prins pe cineva care e deștept, are cunoștințe medicale,
și foarte atent la detalii.
Notițele sale despre starea Samanthei Cropsey spun că, cancerul cardiac
a fost descoperit în timpul operației de bypass.
De ce a înțeles atât de greșit, și de ce e așa convins că avea dreptate?
- Aștepți pe cineva? - Aștept vreodată?
Dl Holmes, nu? Ne-am cunoscut ieri.
Prietena lui Joanie.
Am adresa ta de la Bruce, de la morgă. S-a gândit că s-ar putea s-o găsesc aici.
Watson, e pentru tine!
Carrie!
Am vrut să știi că ai avut dreptate. Morgan avea endocardită.
Laboratorul a aflat când i-au făcut ecocardiografia transesofagiană,
care, întâmplător, e testul pe care ai vrut să i-l fac.
Chestia amuzantă e că nu l-am comandat.
O persoană anonimă a pus cererea pe fișa ei, iar laboratorul l-a făcut.
Ții minte cum, la cursul vascular, rezidentul șef spunea mereu,
"Mai bine să fii norocos, decât bun"?
Mie-mi pare că ai fost norocoasă.
Da, cred că am fost.
Știu cum e să nu ai noroc.
Mi-a întors viața cu fundu-n sus.
Întotdeauna ai fost o prietenă bună, Joanie,
dar ai fost un doctor mai bun.
- Ești plină de surprize! - Normal că ascultai.
Ai modificat fișa fetei, i-ai salvat viața.
Aparent, instinctele tale erau active.
Bine lucrat.
- Mulțumesc. - De fapt, eu ar trebui să-ți mulțumesc.
Mi-ai dat o idee de ce Danilo Gura a ucis-o pe Samantha Cropsey.
Ia-ți haina. Vreau să vorbesc imediat cu Danilo.
Cred că știu ce ne ascundea.
Dr. Baldwin,
ești un om genial, nu?
- Nu mi-ai spus că el va fi aici. - Ți-am pus o întrebare.
Ești un om genial?
Când ești cu mult înaintea tuturor, oamenii încep să te numească genial.
Am sentimentul că știi ceva despre asta.
Într-adevăr, știu.
Oricum, unul din pericolele genialității,
e acela că uneori eșuezi în a recunoaște posibilitatea că alții sunt...
cel puțin în anumite privințe... la fel de geniali.
Aseară, de exemplu, mi-a trecut prin cap,
că s-ar putea să nu fiu prima persoană
care l-a descoperit pe Îngerul Morții la Chandler Memorial.
Scuze, spui că mai știa cineva că era acolo, dar a ținut pentru el?
Cineva genial,
în acest caz cineva genial cu multe cunoștințe medicale
și adevăratul motiv pentru a cerceta mai atent
moartea bruscă a doi dintre pacienții săi operați.
Bine, dacă te referi la mine, te asigur că nu știam ce pune la cale Danilo Gura.
Am verificat fișierele de securitate de la morgă.
Se pare că ai mers să examinezi cele două cadavre
ale primilor doi pacienți pe care i-ai pierdut datorită Îngerului.
Erau pacienții mei. Am vrut să știu ce s-a întâmplat.
Nu am găsit nimic neobișnuit.
Cred că ți-ai dat seama că au fost uciși.
Poate ai observat un pic ischemia, așa cum oamenii geniali au obiceiul s-o facă,
dar, cam în aceeași perioadă, ai comis totuși încă o eroare chirurgicală.
Ai uitat o clemă în pieptul Samanthei Cropsey
în timpul unei operații de rutină de bypass.
Bine, m-am săturat de asta.
Era inevitabil să apară complicații la Samantha.
Greșeala ar fi putut fi ușor îndreptată, clema îndepărtată, dar nu fără a-ți aduce
a treia greșeală și să pună capăt fostei tale cariere mărețe...
Doar dacă Îngerul nu făcea totul să dispară.
Ți-ai dat seama că avea ca țintă pacienți
care erau nu doar în fază terminală, dar care aveau și dureri mari,
așa că ai făcut din Samantha o țintă atractivă.
Mai întâi, ai găsit biopsia unui pacient care murea de cancer cardiac.
Ai pus numele Samanthei pe rezultatele biopsiei,
ai notat că tumoarea a fost găsită în timpul operației și ai băgat-o în fișa ei.
În al doilea rând, te-ai asigurat că are dureri,
ca Îngerul să se simtă obligat să-i pună capăt suferinței.
A fost destul de simplu. Doar i-ai redus analgezicele.
Asta s-a adăugat beneficiului de a o face prea delirantă
pentru a comunica cu un ucigaș căruia-i plăcea
să vorbească cu victimele sale.
Îngerul a mușcat momeala.
Samantha a murit datorită unei eveniment cardiac.
Tot ce aveai de făcut era să îndepărtezi rezultatele cancerului din fișa ei,
iar greșeala ta a fost ștearsă până azi.
Am primit permisiunea de a exhuma trupul drei Cropsey.
Legistul a găsit asta în cutia ei toracică.
E o clemă chirurgicală. Arată cunoscut?
Să spunem că te cred.
Să spunem că chiar ai găsit aia în rămășițele Samanthei.
Tot ce ai dovedit e că am făcut o greșeală...
o greșeală care probabil va pune capăt carierei mele,
și nu voi mai putea ajuta mii de oameni...
dar nu văd nicio dovadă că am falsificat fișele sau că am ucis oameni.
Excelente argumente!
De-asta l-am vizitat pe Danilo Gura azi-noapte.
Notițele sale erau atât de detaliate, atât de complete,
că întâi am suspectat că a copiat datele direct din fișe.
Dar de ce ar risca să facă asta într-un spital,
unde cineva ar fi putut intra în orice moment?
Atunci mi-a picat fisa.
A făcut poze.
Ca asta, de exemplu.
La început, a refuzat să recunoască existența fotografiilor,
dar după ce i-am explicat cum l-ai manipulat să-și violeze propriul cod,
ne-a spus că le putem găsi pe un stick
pe care-l ascunsese în ventilație, lângă apartamentul său.
Doamne ferește ca voi să trebuiască să vă operați pentru a vă salva viața.
Eu sunt cel pe care-l vrei să stea lângă tine în sala de operații.
Îmi imaginez că genul ăsta de gândire te-a ajutat să justifici uciderea Samanthei.
Viața ei contra miilor pe care crezi că le vei salva.
Am vorbit cu procurorul în dimineața asta.
S-a gândit la încadrare.
Te așteaptă închisoare de la 20 de ani pe viață.
Chandler Memorial Hospital a fost zguduit de scandal pentru a doua oară în 2 zile,
când dr. Mason Baldwin a fost arestat pentru rolul său
în moartea uneia dintre victimele lui Danilo Gura, Îngerul Morții.
Recent...
Clipa mea preferată... acest moment.
Umerii căzuți, paloarea,
ca o țestoasă care încearcă să intre înapoi în carapace.
Mă bucur pentru tine.
Sunt și epuizată. Mă duc să dorm.
Trebuie să spun, Watson, mi-a plăcut să surprind un moment din vechea ta meserie.
Mi se pare că prietena ta a avut dreptate.
Erai un doctor bun.
Am avut momentele mele.
Poate vei încerca din nou într-una din zilele astea.
ȘTERGERE COMPLETĂ DA / NU
Traducerea și adaptarea Little Badger
Sincronizare WEB-DL: www.titrari.ro